钦定古今图书集成/明伦汇编/闺媛典/第047卷 > 金少安
## 钦定古今图书集成/明伦汇编/闺媛典/第047卷 > 金少安

按《宜兴县志》：金少安，姑胥人。生而警慧，读书通大义。
适义兴橘州参政孙姚大临，事姑孝谨，阃内雍睦精
练。至正壬辰，义兴被兵，大临挈老稚将入太湖，贼迫
之前，途又窒不可越。少安度不能免，与大临诀曰：“汝
有老父，宜善保之，勿坠宗祀。我誓抱女死流水。迟弗
断，且均没草莽。”遂抱女死。

红巾盗至，曾携男学礼走避，为贼所执，欲污之，不从，
乘间刃其子以血，题诗于壁曰：“泾渭能分浊与清，妾
身岂肯堕风尘。孤儿未必更他姓，一女何当事二人。
白刃自伤心似铁，黄泉要见骨如银。深山落日猿啼
处。过客闻之亦怆神。遂自刎。”〈辍耕录载蔺氏与此略同而无夫名今两存之〉